smcproject/ml-wiki-sentences huggingface dataset:
2015 ഫെബ്രുവരിയിൽ സുരക്ഷാ സേന അക്കുനയുടെ ആസൂത്രിതമായ വീടിന്റെ സൈറ്റിലെ കെട്ടിട അടിത്തറ നശിപ്പിച്ചു.
പ്രതിഷേധം ലിമയിലേക്കും അന്താരാഷ്ട്ര തലത്തിലേക്കും വ്യാപിച്ചു.
ആംനസ്റ്റി ഇന്റർനാഷണൽ അവരുടെ പ്രതിരോധത്തിൽ അണിനിരന്നു.
ഇന്റർ-അമേരിക്കൻ കമ്മീഷൻ ഓൺ ഹ്യൂമൺറൈറ്റ് അക്കുനയ്ക്ക് സംരക്ഷണ നടപടികൾ അനുവദിച്ചുവെങ്കിലും സംസ്ഥാനം ഒരു നടപടിയും സ്വീകരിച്ചില്ല.
ബെർട്ട കാസെറസിന്റെ കൊലപാതകം അവളെ ബാധിച്ചിട്ടുണ്ടോ എന്ന് ചോദിച്ചപ്പോൾ അവൾ പറഞ്ഞു: "[...] ഇത് എനിക്ക് ഭയത്തിന് കാരണമല്ല - ഇത് യുദ്ധം നിർത്താനും പ്രതിരോധം നിർത്താനുമുള്ള ഒരു പ്രേരണയല്ല."
2016 ഏപ്രിൽ മുതൽ ന്യൂമോണ്ട് കോർപ്പറേഷൻ ഉടമസ്ഥാവകാശം അവകാശപ്പെടുന്നത് തുടർന്നുകൊണ്ട് പറഞ്ഞു "കുടുംബം അടുത്തിടെ ഉഴുതുമറിച്ച സ്ഥലത്ത് നട്ടുപിടിപ്പിച്ച് സൈറ്റിന്റെ കൈവശം വയ്ക്കുന്നു." 2016 സെപ്റ്റംബർ 18-ന്, ന്യൂമോണ്ടിലെ ജോലിയിൽ ഏർപ്പെട്ടിരുന്നതായി കരുതപ്പെടുന്ന ഗുണ്ടാസംഘങ്ങൾ അക്യൂനയെയും അവളുടെ പങ്കാളിയെയും അവരുടെ വീട്ടിൽ വെച്ച് ക്രൂരമായി ആക്രമിച്ചു.
5 അടിയിൽ താഴെ ഉയരമുള്ള അക്യുനയെ ബ്രൂക്ലിൻ പത്രപ്രവർത്തകൻ "ബഡാസ് മുത്തശ്ശി സ്റ്റാൻഡിംഗ് അപ്പ് ടു ബിഗ് മൈനിംഗ്" എന്നാണ് വിശേഷിപ്പിച്ചത്.
സിറോ അലെഗ്രിയയുടെ "എൽ മുണ്ടോ എസ് ആഞ്ചോ വൈ അജെനോ" (ബ്രോഡ് ആന്റ് ഏലിയൻ ഈസ് ദ വേൾഡ്) എന്ന നോവലിലെ റോസെൻഡോ മാക്വിയുടെ കഥാപാത്രത്തിന് സമാനമായി ഒരു കാജമാർക്ക പത്രം അവളെ "ഡാമ ഡി ലാസ് ലഗുനാസ്" എന്ന് വിളിച്ചു.
2016 ഏപ്രിലിൽ, ന്യൂമോണ്ട് മൈനിംഗ് കോർപ്പറേഷന്റെ കോംഗ മൈനുമായി ബന്ധപ്പെട്ട അവളുടെ സമാധാനപരമായ പ്രവർത്തനത്തിന് 2016-ലെ ഗോൾഡ്മാൻ പാരിസ്ഥിതിക സമ്മാനം 47 വയസ്സുള്ള അക്യുനയ്ക്ക് ലഭിച്ചു.
അവലംബം കൂടുതൽ വായനയ്ക്ക് Máxima Acuña, la campesina peruana "heredera" de la activista asesinada Berta Cáceres.
BBC 18 April 2016.
പുറംകണ്ണികൾ Aguas De Oro Simona Carnino, The story of Máxima Acuña, 2015 (in Italian), M.A.I.S
മാക്സിമിലിയൻ വൂൾഫ്ഗാങ്ങ് ഡങ്കർ ഇംഗ്ലീഷ് വിലാസം https://ml.wikipedia.org/wiki/Maximilian_Wolfgang_Duncker മാക്സിമിലിയൻ വൂൾഫ്ഗാങ്ങ് ഡങ്കർ
ജർമൻ ചരിത്രകാരനും രാഷ്ട്രീയ നേതാവുമാണ് മാക്സിമിലിയൻ വൂൾഫ്ഗാങ്ങ് ഡങ്കർ .
ജർമനിയുടെ ഏകീകരണമെന്ന തത്ത്വമാണ് ഇദ്ദേഹത്തെ രാഷ്ട്രീയത്തിലേക്കു നയിച്ചത്.
1811 ഒക്ടോബർ 15-ന് ഇദ്ദേഹം ബെർലിനിൽ ജനിച്ചു.
ബോണിലും ബെർലിനിലുമായി വിദ്യാഭ്യാസം പൂർത്തിയാക്കി.
വിദ്യാർഥി പ്രവർത്തനവുമായി ബന്ധപ്പെട്ടതിനാൽ ആറുമാസക്കാലം ഇദ്ദേഹത്തിന് ജയിലിൽ കഴിയേണ്ടിവന്നു.
1842-ൽ ഹാലിയിൽ പ്രൊഫസറായി നിയമിതനായി.
1848-ൽ ഇദ്ദേഹം ഫ്രാങ്ക്ഫർട്ട് അസംബ്ലിയിൽ അംഗമായി.
ജർമനിയുടെ ഏകീകരണമെന്ന ആശയം ഡങ്കനെ സംബന്ധിച്ചിടത്തോളം കേവലം അക്കാദമികമായിരുന്നില്ല.
ജനഹൃദയങ്ങളിൽ ഇതു സന്നിവേശിപ്പിക്കുവാൻ ഇദ്ദേഹം ശ്രമിച്ചിരുന്നു.
എന്നാൽ ഡങ്കറുടെ ലിബറൽ ചിന്താഗതിക്ക് അക്കാലത്തെ പ്രഷ്യയിൽ പ്രസക്തി കുറവായിരുന്നു.
1859-ൽ ഇദ്ദേഹം ബെർലിനിൽ പ്രസ് ഓഫീസറായി നിയമിതനായി.
അതേവർഷം തന്നെ വിദേശകാര്യ ആഫീസിൽ അസിസ്റ്റന്റും തുടർന്ന് പ്രഷ്യൻ അസംബ്ലിയിലെ അധോമണ്ഡലത്തിൽ അംഗവുമായി.
പ്രഷ്യൻ കിരീടാവകാശിയുടെ ഉപദേഷ്ടാവായി ഇദ്ദേഹം 1861-ൽ നിയമിക്കപ്പെട്ടു.
പ്രാരംഭത്തിൽ ബിസ്മാർക്കുമായി യോജിച്ചുപോകാൻ കഴിയാതിരുന്ന ഡങ്കർ പിന്നീട് അദ്ദേഹത്തിനുവേണ്ടിയും പ്രവർത്തിക്കുവാൻ സന്നദ്ധനായി.
1967-74 കാലത്ത് പ്രഷ്യയിലെ ആർക്കൈവ്സ് ഡയറക്ടറായി സേവനം അനുഷ്ഠിച്ചു.
ഹിസ്റ്ററി ഒഫ് ആന്റിക്വിറ്റി [ഇംഗ്ലീഷ് തർജുമ 6 വാല്യങ്ങൾ (1878-82)] എന്ന കൃതി ഡങ്കറെ പ്രശസ്തനാക്കി.
1886 ജൂലൈ 21-ന് ഇദ്ദേഹം അന്തരിച്ചു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡങ്കർ,_മാക്സിമിലിയൻ_(1811_-_86) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
മാക്സിമില്യൺ റോബസ്പിയർ
ഫ്രഞ്ച് വിപ്ലവത്തിന് ശേഷം ഫ്രാൻസ് ഭരിച്ച ഭരണാധികാരികളിലൊരാളായിരുന്നു മാക്സിമില്യൺ ഫ്രാൻക്സോവ മാരി ഇസിഡോറെ ഡെ റോബസ്പിയർ (മെയ് 6 - 1758 – ജൂലൈ 28 1794) ഇദ്ദേഹത്തിൻറെ ഭരണകാലം ഭീകരവാഴ്ചയുടെ കാലം എന്നാണ് അറിയപ്പെടുന്നത്.
മാക്സിൻ ഹെയ്സ് ഇംഗ്ലീഷ് വിലാസം https://ml.wikipedia.org/wiki/Maxine_Hayes
മാക്സിൻ ഡി. ഹെയ്സ് (ജനനം 1946) 1998 മുതൽ 2013 വരെയുള്ള കാലത്ത് വാഷിംഗ്ടൺ സംസ്ഥാനത്തെ സംസ്ഥാന ആരോഗ്യകാര്യ ഉദ്യോഗസ്ഥയായി സേവനമനുഷ്ടിച്ചിരുന്ന ഒരു അമേരിക്കൻ പൊതുജനാരോഗ്യ വിദഗ്ധയാണ്.
2006-ൽ നാഷണൽ അക്കാദമി ഓഫ് മെഡിസിനിലേക്ക് തിരഞ്ഞെടുക്കപ്പെട്ട അവർ അമേരിക്കൻ പബ്ലിക് ഹെൽത്ത് അസോസിയേഷൻറെ മാർത്ത മേ എലിയറ്റ് അവാർഡ്  നേടിയിരുന്നു.
ജിം ക്രോ നിയമങ്ങൾ പ്രാബല്യത്തിലായിരുന്ന മിസിസിപ്പിയിലാണ് ഹെയ്‌സ് വളർന്നത്.
സ്പെൽമാൻ കോളേജിൽ ബയോളജിയിൽ ബിരുദ വിദ്യാർത്ഥിനിയായിരുന്നു അവർ.
1967-ൽ ഒരു വർഷം മെറിൽ സ്കോളറെന്ന നിലയിൽ‌ ഷെർലി എഫ്. മാർക്‌സിനോടൊപ്പം വിയന്നയിൽ ചെലവഴിച്ച അവർ വംശീയ വേർതിരിവില്ലാതെ തനിക്ക് ആദ്യമായി സ്വാതന്ത്ര്യം അനുഭവപ്പെട്ടുവെന്ന്  പറഞ്ഞു.
വാൻഡർബിൽറ്റ് യൂണിവേഴ്‌സിറ്റി മെഡിക്കൽ സെന്ററിലും ബോസ്റ്റൺ ചിൽഡ്രൻസ് ഹോസ്പിറ്റലിലുമായി ഹെയ്‌സ് പീഡിയാട്രിക്‌സിൽ പരിശീലനം നേടി.
സ്പെഷ്യലിസ്റ്റ് പരിശീലനം പൂർത്തിയാക്കിയ ശേഷം, ഹെയ്സ് ഹാർവാർഡ് ടി.എച്ച്. ചാൻ സ്കൂൾ ഓഫ് പബ്ലിക് ഹെൽത്തിൽചേർന്ന് , അവിടെനിന്ന് പൊതുജനാരോഗ്യത്തിൽ ബിരുദാനന്തര ബിരുദം നേടി.
ജയിലിൽ കുഞ്ഞുങ്ങളെ പ്രസവിക്കുന്ന അമ്മമാർക്ക് ആരോഗ്യ സംരക്ഷണം നൽകുന്നതിനായി അവർ മസാച്യുസെറ്റ്‌സ് യൂണിവേഴ്‌സിറ്റി മെഡിക്കൽ സ്‌കൂൾ പ്രോജക്‌റ്റ് COPE ൽ പ്രവർത്തിച്ചു.
അവലംബം ↑ ↑ ↑ {{ cite web }} :  CS1 maint: url-status ( link ) ↑ ↑ {{ cite web }} :  CS1 maint: url-status ( link ) ↑ ↑ ↑ {{ cite web }} :  CS1 maint: url-status ( link )
മാക്സിം റോഡിൻസൺ ഇംഗ്ലീഷ് വിലാസം https://ml.wikipedia.org/wiki/Maxime_Rodinson
ഫ്രാൻസിലെ പ്രമുഖ മാർക്സിസ്റ്റ്‌ ചരിത്രകാരൻ, സാമൂഹിക ശാസ്ത്രജ്ഞൻ, ഓറിയന്റലിസ്റ്റ്‌ എന്നീ നിലകളിലെല്ലാം പ്രശസ്തനാണ്‌ മാക്സിം റോഡിൻസൺ (26 ജനുവരി 1915 - 23 മേയ്‌ 2004).
പൗരസ്ത്യ ഭാഷാ പഠനത്തിന്‌ ശേഷം ഫ്രാൻസിലെ ഇ.
പി.എച്ച്‌.
ഇ യൂണിവേഴ്സിറ്റിയിൽ എത്യോപ്യൻ ( അമാരിക് ) പ്രൊഫസ്സർ ആയി ചുമതലയേറ്റ അദ്ദേഹം, മുഹമ്മദ്‌ എന്ന മുഹമ്മദ്‌ നബിയുടെ ജീവചരിത്രമടക്കം ഒരുപാട്‌ ഗ്രന്ഥങ്ങൾ രചിച്ചിട്ടുണ്ട്.
റോഡിൻസൺ തന്റെ ഇസ്രയേൽ വിമർശനങ്ങളുടെ പേരിൽ പ്രസിദ്ധനാണ്.
ജീവചരിത്രം കുടുംബം
പത്തൊമ്പതാം നൂറ്റാണ്ടിന്റെ അവസാനത്തിൽ ഫ്രാൻസിലേക്ക്‌ കുടിയേറിയ റഷ്യൻ - പോളിഷ്‌ ദമ്പതികളുടെ മകനാണ്‌ റോഡിൻസൺ.
പിതാവ്‌ വസ്ത്ര വ്യാപാരിയായിരുന്നു.
പിതാവിന്റെ സാമുഹ്യപ്രവർത്തന പാരമ്പര്യം റോഡിൻസണിലും സാമൂഹ്യപ്രവർത്തന താൽപര്യം വളർത്തി.
പാരീസിലെ പ്ലെറ്റ്സെൽ എന്ന പ്രദേശത്താണ്‌ അവർ വസിച്ചിരുന്നത്‌.
കുടുംബത്തിന്റെ സാമ്പത്തിക സാഹചര്യം മോശമായതിയനാൽ, 13-​‍ാം വയസ്സിൽ തന്നെ പഠനം ഉപേക്ഷിക്കേണ്ടിവന്നെങ്കിലും, പുസ്തകങ്ങൾ കടം വാങ്ങിയും അദ്ധ്യാപകന്മാരുടെ സഹായമപേക്ഷിച്ചും സ്വയം പഠനം തുടർന്നു.
പിന്നീട്‌ പൗരസ്ത്യഭാഷ പഠനം ആരംഭിച്ചു.
1932-ൽ അക്കാദമിക്‌ വിദ്യാഭ്യാസമില്ലാത്തവർക്കും എഴുതാവുന്ന എൻട്രൻസ്‌ പരീക്ഷ വഴി പൗരസ്ത്യ ഭാഷാ പഠനകേന്ദ്രത്തിൽ പ്രവേശനം ലഭിക്കുകയും, ഒപ്പം തന്നെ ഉന്നത പരിഭാഷകനായി ജോലി ആരംഭിക്കുകയും ചെയ്തു.
അറബി ഭാഷ പഠിച്ച അദ്ദേഹം, പിന്നീട്‌ തന്റെ സെമിറ്റിക്‌ താരതമ്യ പഠനത്തിനായി ഹീബ്രു ഭാഷയും പഠിക്കുകയുണ്ടായി.
1937-ൽ ദേശീയ ഗവേഷണ കേന്ദ്രത്തിൽ പ്രവേശിച്ച അദ്ദേഹം ഇസ്‌ലാമിനെ സംബന്ധിച്ച ഗവേഷണത്തിൽ വ്യാപൃതനായി.
രണ്ടാം ലോകമഹായുദ്ധകാലത്ത്‌ ദമാസ്കസിലെ ഫ്രഞ്ച്‌ ഇൻസ്റ്റിറ്റ്യൂട്ടിൽ ആയിരുന്നതിനാൽ ഫ്രാൻസിൽ നടന്ന ജൂത വിരുദ്ധ കൂട്ടക്കൊലയിൽ നിന്നും രക്ഷപ്പെട്ടു.
1943-ൽ അദ്ദേഹത്തിന്റെ മതാപിതാക്കൾ ഓഷ്‌വിറ്റ്സ്‌ എന്ന കോൺസേൻട്രേഷൻ ക്യാമ്പിൽ ദാരുണമായി കൊല ചെയ്യപ്പെട്ടു .
ദമാസ്കസിൽ തന്റെ ഇസ്‌ലാം പഠനം തുടർന്നുകൊണ്ടിരുന്നു.
പിന്നീട്‌ ലബനാനിൽ ഏഴ്‌ വർഷം ചെലവഴിച്ചു.
കമ്മ്യൂണിസ്റ്റ്‌ പാർട്ടിയിൽ
1937-ൽ പാർട്ടി അംഗത്വം നേടിയ അദ്ദേഹം 1958-ൽ പാർട്ടിയിൽ നിന്ന് പുറത്ത്‌ പോയി.
ഒരു മതം പോലെ ആചരിക്കേണ്ട ഒന്നായി പാർട്ടിയുടെ ഘടന മാറി എന്ന് അദ്ദേഹം ആരോപിച്ചു.
പുറത്തുപോയെങ്കിലും കമ്മ്യൂണിസ്റ്റ്‌ എന്ന നിലക്ക്‌ തന്നെ അറിയപ്പെട്ടു.
1948-ൽ പാരീസ്‌ നാഷനൽ ലൈബ്രറിയിലെ ഇസ്‌ലാമിക വിഭാഗത്തിൽ ലൈബ്രറേറിയൻ ആയി ഔദ്യോഗിക ജീവിതം ആരംഭിച്ച റോഡിൻസൺ 1959-ൽ ഇ.
ഇ എന്ന സ്ഥാപനത്തിൽ എത്യോപ്യൻ ഭാഷയിൽ പ്രൊഫസർ ആയി.
റോഡിൻസൺ രചിച്ച "മുഹമ്മദ്" എന്ന പേരിലുള്ള മുഹമ്മദ് നബിയുടെ ജീവചരിത്രം ഒരു കമ്മ്യൂണിസ്റ്റ്‌ വീക്ഷണ കോണിലുള്ള, രാഷ്ട്രീയ സാമൂഹിക ചരിത്രമാണ്.
ഇസ്‌ലാമും മുതലാളിത്തവും, യൂറോപ്പും ഇസ്‌ലാമിക മിസ്റ്റിസിസവും തുടങ്ങിയ ഗ്രന്ഥങ്ങൾ അദ്ദേഹം രചിച്ചു.
രചനകൾ "അറബികൾ" (1981) ISBN 0-226-72356-9 â ഒറിജിനൽ ഫ്രഞ്ച്‌ പബ്ലിക്കേഷൻ: 1979 "മാർക്സിസവും മുസ്‌ലിം ലോകവും" (1982) ISBN 0-85345-586-4 , ഒറിജിനൽ ഫ്രഞ്ച്‌ പബ്ലിക്കേഷൻ: 1972 "ഇസ്‌റയേലും അറബികളും" (1982) ISBN 0-14-022445-9 "കൾട്ട്‌, ഗെറ്റോ, ആൻഡ്‌ സ്റ്റേറ്റ്‌: ദി പെർസിസ്റ്റെൻസ്‌ ഓഫ്‌ ദി ജ്യൂവിഷ്‌ ക്വസ്റ്റ്യൻ" (1984) ISBN 0-685-08870-7 "ഇസ്‌റയേൽ: എ കൊളോണിയൽ-സെറ്റ്ലർ സ്റ്റേറ്റ്‌?"
(1988) ISBN 0-913460-22-2 "യൂറോപ്പ്‌ ആൻഡ്‌ ദി മിസ്റ്റിക്‌ ഓഫ്‌ ഇസ്‌ലാം" (2002) ISBN 1-85043-106-X " മുഹമ്മദ്‌ " (2002) ISBN 1-56584-752-0 "ഇസ്‌ലാം ആൻഡ്‌ കാപിറ്റലിസം" (1973) ISBN 0-292-73816-1 ഫലസ്ത്വീൻ പ്രശ്നം
1967-ൽ അദ്ദേഹത്തിന്റെ "ഇസ്‌റയേൽ, ഒരു സാമ്രാജ്യത്വ അധിനിവേശം" എന്ന ലേഖനം ജീൻ പോൾ സാർത്ത്ര് പ്രസിദ്ധീകരിക്കുന്ന "'ലെസ്‌ ടെമ്പ്സ്‌ മൊഡേൺസ്‌"' എന്ന പ്രസിദ്ധീകരണത്തിൽ വന്നു.
ഒരു ജൂതവശജനായിരിക്കെ തന്നെ ഫലസ്ത്വീന്‌ വേണ്ടി സംസാരിക്കാനുള്ള ആർജ്ജവം പരക്കെ ശ്രദ്ധിക്കപ്പെട്ടു.
ഇസ്‌റയേലിനെ അധിനിവേശ ശക്തിയായി തന്നെ അദ്ദേഹം പരിഗണിച്ചു.
"ഫലസ്ത്വീനിലെ അറബികൾക്ക്‌ ഫലസ്ത്വീൻ പ്രവിശ്യകളിലുള്ള അവകാശം, ഫ്രാൻസുകാർക്ക്‌ ഫ്രാൻസിലും ബ്രിട്ടീഷുകാർക്ക്‌ ബ്രിട്ടനിലും അവകാശമുള്ളത്‌ പോലെ ഉണ്ടായിരുന്നതാണ്‌. ഒരു പ്രകോപനവുമില്ലാതെ അവരുടെ അവകാശം ഹനിക്കപ്പെട്ടിരിക്കുന്നു. ഈ യാഥാർത്ഥ്യം ഒരിക്കലും മറക്കാൻ കഴിയില്ല" ഇസ്‌ലാമിന്റെ മാർക്സിസ്റ്റ്‌ ചരിത്രകാരൻ
മാർക്സിയൻ ചരിത്ര വീക്ഷണത്തിലൂന്നി നിന്ന് കൊണ്ട്‌ ഇസ്‌ലാമിനെ പഠിക്കാൻ ശ്രമിച്ച അദ്ദേഹം പ്രധാനമായി ശ്രദ്ധിച്ചത്‌ ഇസ്‌ലാമിന്റെ സാമ്പത്തിക സാമൂഹിക വശങ്ങളാണ്.
മുതലാളിത്തത്തിന്റെ വളർച്ചയെ തടയാൻ കഴിയുക ഇസ്‌ലാമിനാണെന്നും, ഇസ്‌ലാമിക ലോകം പൊതുവെ സമത്വം അംഗീകരിക്കുന്നുവെന്നും അദ്ദേഹം നിരീക്ഷിക്കുന്നു.
അദ്ദേഹത്തിന്റെ പഠനങ്ങൾ പൊതുവെ മുഹമ്മദ് നബിയുടെ അധ്യാപനങ്ങളും മുസ്‌ലിം സമൂഹവും തമ്മിലുള്ള താരതമ്യങ്ങളാണ്.
പുറത്തേക്കുള്ള ലിങ്കുകൾ A biography from The Guardian .
A deep article about Rodinson from The Nation newspaper.
Some thoughts on the death of 'anti-Marxist' from the Daily Star .
Jewish Discovery of Islam Archived 2007-12-11 at the Wayback Machine .
by Martin Kramer includes discussion of Rodinson.
Review Archived 2006-01-12 at the Wayback Machine .
of Rodinson's posthumous memoirs, Ahram Weekly .
മാക്സ് ആപ്പിൾ
അമേരിക്കൻ ചെറുകഥാകൃത്തും നോവലിസ്റ്റും ഫിലാഡെൽഫിയയിലെ ദി യൂണിവേഴ്സിറ്റി ഓഫ് പെൻസിൽവാനിയയിലെ പ്രൊഫസറുമാണ് മാക്സ് ആപ്പിൾ (ജനനം: ഒക്ടോബർ 22, 1941).
മാക്സ് ആപ്പിൾ മിഷിഗണിലെ ഗ്രാൻഡ് റാപ്പിഡ്സിൽ ഒരു യഹൂദ കുടുംബത്തിൽ ജനിച്ചു.
മിഷിഗൺ സർവകലാശാലയിൽ നിന്ന് ബി.എ. യും (1963) പി.എച്ച്.ഡിയും (1970) ലഭിച്ചു.
29 വർഷം ടെക്സാസിലെ , ഹ്യൂസ്റ്റണിൽ റൈസ് സർവ്വകലാശാലയിൽ മാക്സ് ആപ്പിൾ ക്രിയാത്മക രചനകൾ പഠിപ്പിച്ചു.
അവിടെ അദ്ദേഹം ഇംഗ്ലീഷിൽ ഫോക്സ് ചെയർ നടത്തി.
റൈസ് സർവ്വകലാശാലയിൽനിന്നും വിരമിച്ചതിനുശേഷം ആപ്പിൾ ഫിലാഡൽഫിയയിലേക്ക് മാറി.
ഇപ്പോൾ അദ്ദേഹം യൂണിവേഴ്സിറ്റി ഓഫ് പെൻസിൽവാനിയയിൽ പഠിപ്പിക്കുന്നു.
അദ്ദേഹത്തിൻറേതായി നോവലുകളും ചെറുകഥാ സമാഹാരങ്ങളും പ്രസിദ്ധീകരിക്കപ്പെട്ടതുകൂടാതെ, കെവിൻ ബാക്കൺ അഭിനയിച്ച  ' ദി എയർ അപ് ദേർ ', ' റൂം മേറ്റ്സ് ' (റൂം മേറ്റ്സ്: മൈ ഗ്രാൻറ്ഫാദേർസ് സ്റ്റോറി എന്ന അദ്ദേഹത്തിൻറെ ജീവചരിത്രം അടിസ്ഥാനമാക്കിയുള്ളത്) എന്നീ ചലച്ചിത്രങ്ങളുടെ തിരക്കഥയും അദ്ദേഹം രചിക്കുകയുണ്ടായി.
ബിബ്ലിയോഗ്രാഫി മാക്സ് ആപ്പിളിൻറെ ഏതാനും രചനകൾ The Oranging of America and Other Stories (1976) Zip: A Novel of the Left and the Right (1978) Free Agents (1984) ISBN 9780060152826 The Propheteers (1987) ISBN 9780571148783 Roommates: My Grandfather's Story (1994) ISBN 9780446602006 I Love Gootie: My Grandmother's Story (1998) ISBN 9780446520744 The Jew of Home Depot and Other Stories (Johns Hopkins University Press, 2007) ISBN 978-0-8018-8738-3 Notes ↑ Here at Google Books.
അവലംബം പുറം കണ്ണികൾ Links to three of Max Apple's stories published in Harper's Magazine
രാജാ റാവു ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Raja_Rao
പ്രസിദ്ധനായ  ഇന്തോ-ആംഗ്ലിയൻ നോവലിസ്റ്റ് ആണ് രാജാ  റാവു (Kannada: ರಾಜ ರಾವ್) (November 8, 1908 – July 8, 2006).
ജനനം കർണാടകയിലെ ഹാസ്സനിൽ  .
ഫ്രാൻസിലെ സോർബോൺ സർവകലാശാലയിൽ പഠിച്ചു മടങ്ങിയെത്തി.
രമണമഹർഷി ആശ്രമം, സബർ മതി, വാരാണസി എന്നിവിടങ്ങളിലെല്ലാം അലഞ്ഞ ഇദ്ദേഹം തിരുവനന്തപുരത്തുവച്ച് ഗുരു കൃഷ്ണമേനോനെ (ആത്മാനന്ദൻ) കണ്ടെത്തി .
അനവധി വർഷം അവിടെ കഴിഞ്ഞു.
ദീർഘകാലം യു.എസി ലെ ടെക്‌സാസ് യൂനിവേഴ്‌സിറ്റി (ആസ്റ്റിൻ) യിൽ ജോലിചെയ്തു.
സാഹിത്യത്തിനുള്ള ന്യൂസ്റ്റഡ് അന്തർദേശീയ സമ്മാനം ലഭിച്ചു.
സർപന്റ് ആന്റ് ദ റോപ്, കാന്തപുര, കൗ ഒഫ് ദി ബാരിക്കേഡ്‌സ്, ക്യാറ്റ് ആന്റ് ഷേക്‌സ്പിയർ, ചെസ്മാസ്റ്റർ, ഹിസ് മൂവ്‌സ് എന്നിവയാണ് പ്രധാന കൃതികൾ.
ചില കൃതികൾക്ക് മലയാള പരിഭാഷ വന്നിട്ടുണ്ട് .
രാജാ ദാഹിർ ഇംഗ്ലീഷ് വിലാസം https://ml.wikipedia.org/wiki/Dahir_(Raja)
സിന്ധിലെ അവസാന ഹിന്ദു ഭരണാധികാരിയായിരുന്നു രാജാ ദാഹിർ (661–712 AD).
അദ്ദേഹത്തിന്റെ ഭരണ കാലത്താണ് മുഹമ്മദ് ബിൻ കാസിം ഇന്ത്യ അക്രമിച്ച് കീഴടക്കിയത്.
രാജാ രവിവർമ്മ (നോവൽ)
രൺജിത് ദേശായിയുടെ രാജാ രവിവർമാ (राजा रविवर्मा) എന്ന പുസ്തകത്തിന്റെ കെ.ടി. രവിവർമ്മ നടത്തിയ മലയാള തർജ്ജമയാണ് രാജാരവിവർമ്മ .
വിവർത്തനസാഹിത്യത്തിനുള്ള 1999-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനായിരുന്നു അവലംബം
രാജാ പർവേസ് അഷറഫ് ഇംഗ്ലീഷ് വിലാസം https://ml.wikipedia.org/wiki/Raja_Pervaiz_Ashraf
പാകിസ്താന്റെ 25 ആമത് പ്രധാനമന്ത്രിയായി 2012 ജൂൺ 22 ന് തെരഞ്ഞെടുക്കപ്പെട്ട രാജാ പർവേസ് അഷറഫ്   ( ഇംഗ്ലീഷ്: Raja Pervaiz Ashraf ) 1950 ഡിസംബർ 26 ന് സിന്ധിലെ സാംഘാറിൽ ജനിച്ചു.
മാർച്ച് 2008 മുതൽ ഫെബ്രുവരി 2011 വരെ പാകിസ്താനിൽ യൂസഫ് റാസാ ഗീലാനിയുടെ മന്ത്രിസഭയിൽ ജല- വൈദ്യുതി മന്ത്രിയായിരുന്നു.
പാകിസ്താൻ പീപ്പിൾസ് പാർട്ടിയുടെ പ്രധാനനേതാവാണ് ഇദ്ദേഹം.
റാവൽപിണ്ടി ജില്ലയിലെ ഗുജർഘാൻ നിയമഭാമണ്ഡലത്തിൽ നിന്നും നാഷണൽ അസംബ്ലി (MNA)യിലേയ്ക്ക് രണ്ടുതവണ തെരഞ്ഞെടുക്കപ്പെട്ടു.
89നെതിരെ  211 വോട്ടുകൾ നേടിയാണ് ഇദ്ദേഹം തിരഞ്ഞെടുക്കപ്പെട്ടത്.
പാകിസ്താൻ മുസ്ലിം ലീഗ്(നവാസ്)(PML-N) പ്രതിനിധി സർദാർ മെഹ്താഫ് അബ്ബാസിയ്ക്കാണ് 89 വോട്ടുകൾ ലഭിച്ചത്.
1970 ൽ യൂണിവേഴ്സിറ്റി ഓഫ് സിന്ധിൽ നിന്നും ബി.ഏ.
ഡിഗ്രി ലഭിച്ചു.
ഇൻഡസ്ട്രിയൽ മാനേജ്മെന്റിൽ അമേരിക്കയിൽ നിന്നും ഡിപ്ലോമ നേടി.
കാർഷികമേഖലയിൽ വ്യാപൃതനായിരിക്കേ PPP യിൽ ചേർന്നു.
പാകിസ്താൻ പീപ്പിൾസ് പാർട്ടി പാർലമെന്റേറിയരുടെ(PPPP) സെക്രട്ടറി ജനറലും 1994 മുതൽ 1996 വരെ സോഷ്യൽ ആക്ഷൻ ചെയർമാനുമായിരുന്നു.
1989 ലെ ഉപതിരഞ്ഞെടുപ്പ്, 1990, 1993, 1997 തിരഞ്ഞെടുപ്പുകൾ എന്നിവയിലെല്ലാം അദ്ദേഹം മത്സരിച്ചു.
2002 ലെ ദേശീയതെരഞ്ഞെടുപ്പിൽ PML (N)ന്റെ ചൗധരി സമാനെ തോൽപ്പിച്ചു.
2008 ൽ PML (Q) നേതാവ് ഖാസിം ജാവേദിനെയാണ് ഇദ്ദേഹം പരാജയപ്പെടുത്തിയത്.
ഇതുംകൂടി കാണുക * ബി.ബി.സി വാർത്ത * ട്രിബ്യൂൺ വാർത്ത * ഫ്രോണ്ടിയർപോസ്റ്റ് വാർത്ത അവലംബം
ദേശാഭിമാനി, മാതൃഭൂമി ദിനപത്രങ്ങൾ(23 ജൂൺ ശനി 2012)
രാജാ രവിവർമ്മ ആർട്ട് ഗ്യാലറി ഇംഗ്ലീഷ് വിലാസം https://ml.wikipedia.org/wiki/Raja_Ravi_Varma_Art_gallery രാജാ രവിവർമ്മ ഹംസവും ദമയന്തിയും ഒരു രവിവർമ്മ പെയിന്റിംഗ്
ചിത്രകാരൻ രാജാ രവിവർമ്മയുടെ ജന്മദേശമായ തിരുവനന്തപുരം ജില്ലയിലെ കിളിമാനൂരിൽ സ്ഥിതിചെയ്യുന്ന ഒരു ആർട്ട് ഗാലറിയാണ് രാജാ രവിവർമ്മ ആർട്ട് ഗ്യാലറി .
രവിവർമ്മയുടെ സ്മരണാർത്ഥം സ്ഥാപിക്കുന്ന ഇന്ത്യയിലെ ആദ്യത്തെ ഗ്യാലറിയാണിത്.
കേരള ലളിതകലാ അക്കാദമിയാണ് ഇത് സ്ഥാപിച്ചത്.
2014 നവംബർ 19-ന് കേരളത്തിലെ സാംസ്കാരിക വകുപ്പ് മന്ത്രി കെ.സി. ജോസഫാണ് ഇത് ഉദ്ഘാടനം ചെയ്തത്.
കിളിമാനൂരിലെ രവിവർമ്മ സ്മാരക സാംസ്കാരിക നിലയത്തിനു സമീപമുള്ള 66 സെന്റ് സ്ഥലത്താണ് ആർട്ട് ഗാലറി സ്ഥിതിചെയ്യുന്നത്.
രാജാ രവിവർമ്മയുടെ അൻപതോളം പെയിന്റിംഗുകൾ ഇവിടെ സൂക്ഷിച്ചിരിക്കുന്നു.
ചിത്രകലാസ്വാദകർക്ക് രവിവർമ്മ ചിത്രങ്ങൾ ആസ്വദിക്കുന്നതിനും അവയെക്കുറിച്ച് പഠനം നടത്തുന്നതിനുമാണ് ആർട്ട് ഗാലറി സ്ഥാപിച്ചിരിക്കുന്നത്.
രാജാ രവി വർമ്മ കോളേജ് ഓഫ് ഫൈൻ ആർട്സ്, മാവേലിക്കര ഇംഗ്ലീഷ് വിലാസം https://ml.wikipedia.org/wiki/Raja_Ravi_Varma_College_of_Fine_Arts
കേരളത്തിലെ മാവേലിക്കരയിൽ സ്ഥിതിചെയ്യുന്ന ഫൈൻ ആർട്സ് കോളേജാണ് രാജാ രവിവർമ കോളേജ് ഓഫ് ഫൈൻ ആർട്സ്.
1915 ൽ രാജാ രവിവർമ്മയുടെ മകൻ രാമവർമ്മയാണ് കോളേജ് സ്ഥാപിച്ചത്.
ഈ കോളേജിന്റെ ആദ്യ പ്രിൻസിപ്പൽ ആർട്ടിസ്റ്റ് പി. ജെ. ചെറിയൻ ആയിരുന്നു.
ശില്പം , പെയിന്റിംഗ് , അപ്ലൈഡ് ആർട്സ് എന്നിവയുൾപ്പെടെ ഫൈൻ ആർട്‌സിൽ ബിരുദ , ഡിപ്ലോമ കോഴ്‌സുകൾ നടക്കുന്നു.
ഈ സർക്കാർ സ്ഥാപനം കേരള സർവകലാശാലയുമായി അഫിലിയേറ്റ് ചെയ്തിട്ടുണ്ട്.
ഇവ കൂടാതെ  മാസ്റ്റർ ഓഫ് വിഷ്വൽ ആർട്സ്, മാസ്റ്റർ ഓഫ് പെയിന്റിംഗ്  എന്നിവ കൂടി ഉണ്ട്.
ബിരുദ പ്രോഗ്രാമുകൾ അപ്ലൈഡ് ആർട്‌സിലെ ഫൈൻ ആർട്ട്‌സിന്റെ ബാച്ചിലേഴ്‌സ് പെയിന്റിംഗിൽ ഫൈൻ ആർട്സ് ബിരുദം ശില്പകലയിൽ ഫൈൻ ആർട്സ് ബിരുദം അവലംബം
രാജാ സർഫോജി
മറാഠ സാമ്രാജ്യത്തിലെ അവസാന കിരീടാവകാശിയായിരുന്നു സർഫോജി രണ്ടാമൻ .
മോഹൻഭായ് സഞ്ജിഭായ് ദേൽക്കർ ഇംഗ്ലീഷ് വിലാസം https://ml.wikipedia.org/wiki/Mohan_Sanjibhai_Delkar
ദാദ്രയുംനഗർ ഹവേലിയും മണ്ഡലത്തിന്റെ ലോകസഭാംഗമായി സേവനമനുഷ്ഠിക്കുന്ന ഒരു ഇന്ത്യൻ സ്വതന്ത്ര രാഷ്ട്രീയക്കാരനാണ് മോഹൻഭായ് സഞ്ജിഭായ് ദേൽക്കർ (ജനനം: ഡിസംബർ 19, 1962).
സിൽവാസയിൽ ഒരു ട്രേഡ് യൂണിയൻ നേതാവായി career ദ്യോഗിക ജീവിതം ആരംഭിച്ച ദെൽക്കർ ഇവിടെ വിവിധ ഫാക്ടറികളിൽ ജോലി ചെയ്യുന്ന ആദിവാസി ജനങ്ങളുടെ അവകാശങ്ങൾക്കായി പോരാടി.
പിന്നീട് 1985 ൽ അദ്ദേഹം ആദിവാസി വികാസ് സംഗാഥൻ ആദിവാസികൾക്കായി ആരംഭിച്ചു.
1989 ൽ ദാദ്ര, നഗർ ഹവേലി നിയോജകമണ്ഡലങ്ങളിൽ നിന്ന് ഒമ്പതാം ലോക്സഭയിലേക്ക് സ്വതന്ത്ര സ്ഥാനാർത്ഥിയായി തിരഞ്ഞെടുക്കപ്പെട്ടു.
1991 ലും 1996 ലും അതേ മണ്ഡലത്തിൽ നിന്ന് ഇന്ത്യൻ നാഷണൽ കോൺഗ്രസ് സ്ഥാനാർത്ഥിയായി ലോക്സഭയിലേക്ക് വീണ്ടും തിരഞ്ഞെടുക്കപ്പെട്ടു.
1998 ൽ ഇതേ മണ്ഡലത്തിൽ നിന്ന് ഭാരതീയ ജനതാ പാർട്ടി സ്ഥാനാർത്ഥിയായി വീണ്ടും ലോക്സഭയിലേക്ക് തിരഞ്ഞെടുക്കപ്പെട്ടു.
1999 ലും 2004 ലും ലോക്സഭയിലേക്ക് സ്വതന്ത്രനായും ഭാരതീയ നവരക്തി പാർട്ടി (ബി‌എൻ‌പി) സ്ഥാനാർത്ഥിയായും തിരഞ്ഞെടുക്കപ്പെട്ടു.
2009 ഫെബ്രുവരി 4 ന് അദ്ദേഹം ഇന്ത്യൻ നാഷണൽ കോൺഗ്രസിൽ വീണ്ടും ചേർന്നു.
2019 ൽ കോൺഗ്രസ് പാർട്ടിയിൽ നിന്ന് അകന്നു നിൽക്കുകയും സ്വതന്ത്ര രാഷ്ട്രീയക്കാരനായി തിരഞ്ഞെടുക്കപ്പെടുകയും ചെയ്തു.
പരാമർശങ്ങൾ ബാഹ്യ ലിങ്കുകൾ പാർലമെന്റ് ഓഫ് ഇന്ത്യ വെബ്‌സൈറ്റിലെ bi ദ്യോഗിക ജീവചരിത്രം
മോൺസ്റ്റേഴ്‌സ്, ഇൻക്
2001-ൽ പുറത്തിറങ്ങിയ ഒരു അമേരിക്കൻ കമ്പ്യൂട്ടർ അനിമേഷൻ കോമഡി ചിത്രമാണ് മോൺസ്റ്റേഴ്‌സ്, ഇൻക് .
പീറ്റ് ഡോക്ടർ സംവിധാനം ചെയ്ത ചിത്രം നിർമ്മിച്ചത് പിക്സാർ അനിമേഷൻ സ്റ്റുഡിയോസും വിതരണം വാൾട്ട് ഡിസ്നി പിക്ചർസ്‌ നിർവഹിക്കുകയും ചെയ്തു.
ചിത്രത്തിന്റെ സഹസംവിധാനം നിർവഹിച്ചത് ജോൺ ലാസ്സീറ്ററും ആൻഡ്രു സ്റ്റാന്റണുമാണ്.
ജോൺ ഗുഡമാൻ, ബില്ലി ക്രിസ്റ്റൽ, സ്റ്റീവ് ബുസ്കെമി, ജെയിംസ് കൊബോൺ, ജെന്നിഫർ ടില്ലി തുടങ്ങിയവർ മുഖ്യകഥാപാത്രങ്ങൾക്ക് ശബ്ദം നൽകി.
മോൺസ്റ്റേഴ്‌സ് ഇൻക് എന്ന സ്ഥാപനത്തിലെ ജീവനക്കാരായ ജെയിംസ് പി. “സള്ളി” സള്ളിവൻ, സഹപ്രവർത്തകനും ഉറ്റസുഹൃത്തുമായ മൈക്ക് വസോവ്സ്കി എന്നിവരിലാണ് ചിത്രത്തിന്റെ കഥ കേന്ദ്രീകരിക്കുന്നത്.
നഗരത്തിൽ വൈദ്യുതി വിതരണം ചെയ്യുന്ന സ്ഥാപനമായ മോൺസ്റ്റേഴ്‌സ് ഇൻക് തങ്ങളുടെ ജീവനക്കാരെ ഉപയോഗിച്ച് കുട്ടികളെ ഭയപ്പെടുത്തിയാണ് വൈദ്യുതി ഉത്പാദിപ്പിക്കുന്നത്.
തങ്ങളെ അണുബാധിതമാക്കാൻ കുട്ടികൾക്ക് കഴിയുമെന്നതിനാൽ ജീവനക്കാർക്ക് സ്വയം കുട്ടികളെ ഭയമാണ്.
1996 -ൽ ആണ് പീറ്റ് ഡോക്ടർ ഈ കഥ വികസിപ്പിക്കുവാൻ തുടങ്ങിയത്.
ആൻഡ്രു സ്റ്റാന്റണും ഡാനിയൽ ജെർസണും ചേർന്ന് തിരക്കഥയെഴുതി.
അഞ്ച് വർഷം നീണ്ട നിർമ്മാണ പ്രവർത്തനത്തിനിടെ കഥാപാത്രങ്ങൾ പല മാറ്റങ്ങളിലൂടെയും കടന്നുപോയി.
സാങ്കേതികസംഘവും അനിമേഷൻ സംഘവും രോമവും തുണിയും മറ്റും യാഥാർത്ഥ്യം തോന്നിക്കുന്നവണ്ണം ചിത്രീകരിക്കാൻ പുതിയ വഴികൾ കണ്ടെത്തി.
പിക്സാറിൻ്റെ മൂന്നു മുൻ ചിത്രങ്ങളുടെ സംഗീതം നിർവഹിച്ച  റാൻഡി ചാപ്മാൻ തന്റെ നാലാമത്തെ ചിത്രത്തിനായി മടങ്ങിയെത്തി.
നവംബർ 2, 2001 -ൽ റിലീസ് ചെയ്ത മോൺസ്റ്റേഴ്‌സ് ഇൻക് മികച്ച നിരൂപകപ്രസംശ  ഏറ്റുവാങ്ങി, ബോക്സ് ഓഫീസിലും വിജയം നേടിയ ചിത്രം 562 ദശലക്ഷം ഡോളർ വരുമാനം നേടി.
2012-ൽ ചിത്രത്തിന്റെ 3ഡി പതിപ്പ് പ്രദർശനത്തിനു എത്തി.
ജൂൺ 21, 2013 -ൽ അനുബന്ധ ചിത്രം മോൺസ്റ്റേഴ്‌സ് യൂണിവേഴ്‌സിറ്റി റിലീസ് ചെയ്തു.
മോഹൻലാൽ (ചലച്ചിത്രം)
സാജിദ് യാഹിയ സംവിധാനം ചെയ്ത് 2018-ൽ പുറത്തിറങ്ങിയ മലയാള ചലച്ചിത്രമാണ് മോഹൻലാൽ .
മൈൻഡ്സെറ്റ് മൂവീസിന്റെ  ബാനറിൽ അനിൽ കുമാർ ആണ് ഈ ചലച്ചിത്രം നിർമിച്ചിരിക്കുന്നതും തിരക്കഥ ഒരുക്കിയതും.
മോഹൻലാലിനോടുള്ള കടുത്ത ആരാധന വർണ്ണിക്കുന്ന ഈ ചലച്ചിത്രത്തിൽ   പ്രധാന വേഷങ്ങളിൽ എത്തുന്നത് മഞ്ജു വാരിയരും ഇന്ദ്രജിത്തും ആണ്.
ഈ ചിത്രം ബോക്‌സ് ഓഫീസിൽ ഒരു ശരാശരി വിജയമായിരുന്നു.
മീനുക്കുട്ടി കടുത്ത മോഹൻലാൽ ആരാധികയാണ്, അതേസമയം അവരുടെ ഭർത്താവ് സേതുമാധവൻ മീനുക്കുട്ടിയുടെ സെലിബ്രിറ്റി ആരാധന സിൻഡ്രോം മൂലം സാധാരണ കുടുംബജീവിതവുമായി മല്ലിടുകയാണ്.
അഭിനേതാക്കൾ മഞ്ജു വാരിയർ - മീനുക്കുട്ടി ഇന്ദ്രജിത്ത് - സേതു മാധവൻ അജു വർഗീസ് - ആമോദ് സൗബിൻ സാഹിർ - മിസ്റ്റർ ഹൂ കെപിഎസി ലളിത - സേതു മാധവൻ്റെ അമ്മ റിലീസ്
2018 ഏപ്രിൽ 14 ന് വിഷു ആഘോഷത്തോടനുബന്ധിച്ച് മോഹൻലാൽ എന്ന ചിത്രം ഇന്ത്യയിൽ റിലീസ് ചെയ്തു.
അവലംബം പുറത്തേക്കുള്ള കണ്ണികൾ https://www.youtube.com/watch?v=iuq908vallE ചിത്രത്തിന്റെ ആദ്യ ഒഫീഷ്യൽ ടീസർ
മോൺട്രിയൽ ബയോസ്ഫിയർ ഇംഗ്ലീഷ് വിലാസം https://ml.wikipedia.org/wiki/Montreal_Biosph%C3%A8re
കാനഡയിലെ മോൺട്രിയൽ നഗരത്തിൽ സ്ഥിതിചെയ്യുന്ന ഒരു സംഗ്രഹാലയമാണ് മോൺട്രിയൽ ബയോസ്ഫിയർ ( ഫ്രഞ്ച് : Biosphère de Montréal).
പരിസ്ഥിതി സംബന്ധമായ കാര്യങ്ങൾ പ്രദർശിപ്പിക്കുന്ന ഒരു മ്യൂസിയമാണ് ഇത്.
ബക്മിനിസ്റ്റെർ ഫുള്ളർ എന്നയാളാണ് ഇതിന്റെ വാസ്തുശില്പി.
പ്രധാനമായും ഉരുക്കും അക്രിലിക് സെല്ലുകളും ഉപയോഗിച്ച് നിർമിച്ചിരിക്കുന്ന ഒരു വലിയ പന്തിന്റെ ആകൃതിയിലുള്ള ഒരു നിർമിതിയാണ് ഇത്.
76മീറ്റർ വ്യാസമുള്ള ഈ നിർമിതിയുടെ ഉയരം 62മീറ്ററാണ്.
1976-ൽ പുനഃരുദ്ധാരണ പ്രവർത്തനങ്ങൾ നടക്കുന്ന സമയത്ത്, മേയ്മാസം 20-ആം തിയ്യതി ഉച്ചതിരിഞ്ഞ് ബയോസ്ഫിയറിൽ ഒരഗ്നിബാധയുണ്ടായി.
കെട്ടിടത്തിന്റെ സുതാര്യമായ അക്രിലിൿ ബബിളുകൾ അഗ്നിക്കിരയായി.
എങ്കിലും ഉരുക്കിൽ നിർമിച്ച  ട്രസ്സ്(ചട്ടകൂട്) അവശേഷിച്ചു.
പിന്നീട് 1990 വരെ ഇത് അടച്ചിട്ടിരിക്കുകയായിരുന്നു..
1990 ആഗസ്റ്റിൽ എന്വയോണ്മെന്റ് കാനഡ(Environment Canada) 17.5 ദശലക്ഷം യു.എസ് ഡോളറിന് ബയോസ്ഫിയർ ഭൂമി വിലയ്ക്കു വാങ്ങി.
ബയോസ്ഫിയറിനെ ജല-പരിസ്ഥിതി വിഷയങ്ങളെ സംബന്ധിച്ച ഒരു മ്യൂസിയമാക്കി മാറ്റുക എന്നതായിരുന്നു അവരുടെ ഉദ്ദേശം.
1195-ൽ മ്യൂസിയം ഉദ്ഘാടനം ചെയ്തു.
സമകാലീന പാരിസ്ഥിതിക പ്രശനങ്ങൾ, കാലാവസ്ഥാ വ്യതിയാനം, ജൈവ സാങ്കേതികവിദ്യ , സുസ്ഥിര വികസനം തുടങ്ങിയവ ഈ മ്യൂസിയവുമായി ബന്ധപ്പെട്ട വിഷയങ്ങളാണ്.
ചിത്രശാല വശങ്ങളിൽ നിന്നുള്ള കാഴ്ച ഒരു മഞ്ഞുകാലത്ത് 2005-ലെ ഒക്ടോബറിൽ നദിയിൽ നിന്നുള്ള ദൃശ്യം അകം ഭാഗം July 2011 അവലംബം പുറത്തേക്കുള്ള കണ്ണികൾ മോൺട്രിയൽ ബയോസ്ഫിയർ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബയോസ്ഫിയർ മ്യൂസിയം വെബ്സൈറ്റ് Archived 2017-08-22 at the Wayback Machine .
45°30′50.73″N 73°31′53.38″W ﻿ / ﻿ 45.5140917°N 73.5314944°W ﻿ / 45.5140917; -73.5314944
മോൺടു
പുരാതന ഈജിപ്റ്റിൽ ആരാധിച്ചിരുന്ന ഫാൽക്കൻ ശിരസ്സോടുകൂടിയ ഒരു ദൈവമാണ് മോൺടു.
യുദ്ധത്തിന്റെ ദേവനാണ് മോണ്ടു .
ദേശാന്തരഗമനം ചെയ്യുന്നവൻ എന്നാണ് മോണ്ടു എന്ന വാക്കിനർഥം.
സൂര്യദേവനായ റായുടെ അതി-തീക്ഷ്ണ്മായ രൂപത്തെയാണ് മോണ്ടുവായി സങ്കൽപ്പിക്കുന്നത്.
മോണ്ടു-റാ എന്നൊരു ശൈലിയും ഇതിൽനിന്നുണ്ടായി.
തന്റെ വിനാശകരമായ ഊർജ്ജം മോണ്ടുവിന് ഒരു യോദ്ധാവിന്റെ പരിവേഷമാണ് നൽകിയത്, പിന്നീട് യുദ്ധത്തിന്റെതന്നെ ദേവനായി മോണ്ടുവിനെ കണക്കാക്കി.
മോണ്ടുവിന് നിരവധി ഭാര്യമാർ ഉണ്ടെന്നാണ് വിശ്വാസം.
തെനീനെത് ദേവി , ഇയൂണിറ്റ് ദേവി , റെറ്റവി(Raettawy) എന്നിവർ ഇതിൽ പെടുന്നു.
pp. 150, 203
മോൺപ ഗോത്രം
മോൺപ അല്ലെങ്കിൽ മോൻപ Mönpa (Tibetan: མོན་པ་, Wylie: mon pa; Hindi: मोनपा, Chinese: 门巴族) അരുണാചൽപ്രദേശിലെ പ്രധാന ജനവിഭാഗമാണ്.
മോൺപാകളിൽ ഭൂരിപക്ഷവും അരുണാചൽപ്രദേശിലെ തവാങ് , പശ്ചിമ കമെംഗ് ജില്ലകളിൽ ജീവിക്കുന്നു.
50,000ത്തോളം പേർ വരുമിത്.
ഏകദേശം 25,000 മോൺപകൾ ടിബറ്റ് സ്വയംഭരണ മേഖലയിലെ കോനയിലും , ന്യിങ്ചി , മെഡോഗ്എന്നിവയിലെ പെലുങ് ടൗൺഷിപ്പിലും ഇവർ ജീവിക്കുന്നു.
ഈ സ്ഥലങ്ങൾ സമുദ്രനിരപ്പിൽ നിന്ന് താഴ്ന്നപ്രദേശങ്ങളാണ്.
പ്രത്യേകിച്ച് 45,000 മോൺപാകൾ വസിക്കുന്ന മെഡോങ്ങിൽ ടിബറ്റിലൊരിടത്തും ഇല്ലാത്ത വ്യത്യസ്തവും, അപൂർവമായ ഉഷ്ണമേഖലാപ്രകൃതിദൃശ്യമുണ്ട്.
അവരിൽ 20,000 പേർ തവാങ് ജില്ലയിൽ ജീവിക്കുന്നു.
ഏകദേശം 97% വരും ജില്ലയിലെ ജനസംഖ്യയിൽ ഇവർ.
പശ്ചിമ കമെങ് ജില്ലയിൽ 77% വരും ഇവരുടെ ജനസംഖ്യ.
ഇവരിൽ കുറച്ചാളുകൾ [[പശ്ചിമ കമെങ് ജില്ല|പശ്ചിമ കമെങ് ജില്ലയുടേയും, ഭൂട്ടാന്റേയും അതിർത്തി പ്രദേശങ്ങളിലും കാണാം.
മോൺപകൾ ഭൂട്ടാനിലെ ഷാർകോപ്സുകളോട്വളരെയടുത്ത ബന്ധം പങ്കുവയ്ക്കുന്നു.
അവരുടെ ഭാഷ ടിബറ്റൻ ക്ലസ്റ്ററിൽ നിന്ന് വേർപെട്ട ടിബറ്റോ-ബർമീസ് ഭാഷകളുടെ ഭാഗമാണെന്നാണ് ഊഹിക്കപ്പെടുന്നത്.
അവർ എഴുതുന്നത് ടിബറ്റൻ അക്ഷരമാല കൊണ്ടാണ്.
മോൺപകളെ അവരുടെ ഭാഷയിലെ വ്യത്യാസമനുസരിച്ച് 6 ഉപവിഭാഗങ്ങളായി തരം തിരിച്ചിരിക്കുന്നു.
അവരുടെ പേരുകൾ: തവാങ് മോൺപ ദിറാങ് മോൺപ ലിഷ് മോൺപ ഭുട് മോൺപ കലക്തങ് മോൺപ പാഞ്ചെൻ മോൺപ മതം ഭാഷ സംസ്ക്കാരം സമൂഹം ജീവിതരീതിയും വേഷവും സമ്പദ് വ്യവസ്ഥ ചരിത്രം പ്രശസ്തരായ മോൺപകൾ ഇതു കൂടി കാണുക അവലംബം പുറം കണ്ണികൾ
മോൺറ്റ അഗിലില
മോൺറ്റ അഗിലില , ( Monte Águila ) ബിയോബിയോ മേഖലയിൽ സ്ഥിതി ചെയ്യുന്ന ഒരു ചിലി പട്ടണമാണ്.
നഗരത്തിന്റെ തെക്കുഭാഗത്തായി 6 കിലോമീറ്റർ തെക്കു മാറി കബറൊയിലെ മുനിസിപ്പാലിറ്റിയിലാണ് ഇത് .
6,090 ആൾക്കാരും ഇതിൽ ഉൾപ്പെടും .
Wikimedia Commons has media related to Monte Aguila .
മറക്കുടക്കുള്ളിലെ മഹാനരകം
1930-കളിലെ നമ്പൂതിരിപരിഷ്ക്കരണപ്രസ്ഥാനത്തിന്റെ ഭാഗമായി അവതരിപ്പിക്കപ്പെട്ട ഒരു നാടകമാണ് മറക്കുടക്കുള്ളിലെ മഹാനരകം .
എം.ആർ. ഭട്ടതിരിപ്പാട് രചിച്ച ഈ നാടകം, യഥാർത്ഥത്തിൽ നടന്ന ഒരു സംഭവത്തെ ആസ്പദമാക്കിയായിരുന്നു.
നമ്പൂതിരിമാരുടെ പരമ്പരാഗതജീവിതരീതികളിൽ സ്ത്രീകൾക്കു സഹിക്കേണ്ടിവന്ന അനീതികൾക്കെതിരെ ശബ്ദമുയർത്തുന്ന ഈ നാടകം അക്കാലത്ത് വലിയ കോളിളക്കമുണ്ടാക്കി.
അന്യർക്ക് തീരെ പ്രവേശനമില്ലാതിരുന്ന ഇല്ലങ്ങൾക്കുള്ളിലകപ്പെട്ടുപോയ മലയാളബ്രാഹ്മണസ്ത്രീകളെ മർദ്ദിക്കാനും അവരെ കൊലപ്പെടുത്താനുംവരെയുള്ള അധികാരം ഭർത്താവിനു നൽകിയിരുന്ന വ്യവസ്ഥയെക്കുറിച്ച് പുറംലോകമറിയാൻ ഈ നാടകം കാരണമായി.
മറയൂർ ഇംഗ്ലീഷ് വിലാസം https://ml.wikipedia.org/wiki/Marayoor ഈ ലേഖനം ഒരു യാത്രാവിവരണം പോലെ എഴുതിയിരിക്കുന്നു.
വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌..
ദയവായി മെച്ചപ്പെടുത്തിയെടുക്കാൻ സഹായിക്കൂ.
കേരളത്തിലെ ഇടുക്കി ജില്ലയിലെ ഒരു പ്രധാന വിനോദ സഞ്ചാര കേന്ദ്രസ്ഥലമാണ് മറയൂർ .
1991 ലെ കാനേഷുമാരി പ്രകാരം ഇവിടുത്തെ ജനസംഖ്യ 9,590 ആണ്.
മൂന്നാറിൽ നിന്നും 40 കിലോമീറ്റർ സഞ്ചരിച്ചാൽ മറയൂരിലെത്താം.
ചിന്നാർ വന്യമൃഗസംരക്ഷണകേന്ദ്രത്തിന്റെയും കണ്ണൻദേവൻ തേയിലത്തോട്ടങ്ങളുടേയുമിടയിൽ ഈ സ്ഥലം സ്ഥിതി ചെയ്യുന്നത്.
നാലുവശവും മലകളാൽ ചുറ്റപ്പെട്ടതാണ് മറയൂർ.
മഴനിഴലുകളും  താഴ്വരകളും  സ്വാഭാവിക ചന്ദനമരങ്ങളും, കരിമ്പുകാടുകളും മറയൂരിന്റെ പ്രകൃതി ഭംഗിയിൽ കാണാം.
സ്ഥലനാമ ചരിത്രം മറയൂർ
മറയൂർ എന്നാൽ മറഞ്ഞിരിക്കുന്ന ഊർ എന്നർത്ഥം.
മറവരുടെ ഊര്‌ ആണ്‌ മറയൂർ ആയി മാറിയത്‌ എന്നതാണ്‌ കൂടുതൽ ശരി എന്നതാണ്‌ പണ്ഡിതമതം.
ചേര, ചോള, പാണ്ഡ്യരാജാക്കന്മാരുടെ സേനയിലെ മറവർ എന്ന ഗോത്രവിഭാഗത്തിൽപ്പെട്ടവർ കാടുകളിൽ മറഞ്ഞിരിക്കുകയും വഴിയാത്രക്കാരെ കൊള്ളയടിക്കുകയും ചെയ്യുമായിരുന്നത്രേ.
അതിനാൽ മറവരുടെ ഊര്‌ അല്ലെങ്കിൽ അവർ മറഞ്ഞിരുന്ന ഊര്‌ എന്ന അർഥത്തിലാവാം മറയൂർ എന്ന പേരുണ്ടായത്‌ എന്നാണു വ്യഖ്യാനം.
മലകളാൽ ചുറ്റപ്പെട്ടുകിടക്കുന്ന ഇടമാണു മറയൂർ.
മലയുടെ ഊര്‌ എന്ന പ്രയോഗം കാലക്രമത്തിൽ മറയൂർ എന്നും മറഞ്ഞുകിടക്കുന്ന ഊര്‌ എന്നയർഥത്തിൽ മറയൂർ എന്ന സ്ഥലനാമം ഉണ്ടായി എന്നും പറയാറുണ്ട്‌.
വനവാസകാലത്ത്‌ പാണ്ഡവർ ഇവിടെയുമെത്തി എന്ന ഐതിഹ്യം നിലനില്‌ക്കുന്നുണ്ട്‌.
പാണ്ഡവർ മറഞ്ഞിരുന്ന ഊർ എന്ന അർഥവും പറയാനാവും.